কিন্তু তাতে কী? লোকের ঘাটতি ছিল বলেই যে আবুল হোসেন তার ব্যর্থতার দায় থেকে অব্যাহতি পেয়ে যাবেন তা হতে পারেনা। নিজ দায়িত্ব পালন করতে যেয়ে তিনি যে অজ্ঞতা ও অলসতার পরিচয় দিয়েছেন তার দায় তাকে নিতেই হবে। জনাব আবুল মকসুদ সাহেব শহীদ মিনারে দাঁড়ালেও এ দায় তার কিংবা পলিটিক্যালি সিক হয়ে হাসপাতালে ভর্তি হলেও এই দায় তার। মন্ত্রীদের অভিভাবক হিসেবে প্রধানমন্ত্রী সবসময় খোলামেলা ভাবে তাদের হয়তো দোষারোপ করতে পারেন না কিংবা হয়তো শেখ রেহানার প্রতিনিধি হিসেবে আবুল হোসেনের প্রতি তিনি খুব সহজে রূঢ় হতেও চাননা। কিন্তু এই মানসিকতার ক্ষতি অনেক। অন্যের ব্যর্থতা আড়াল করতে গিয়ে শেষ পর্যন্ত সেই ব্যর্থতার দায় হয়তো শেখ হাসিনার উপরই বর্তাতে পারে। তাই আমার ভাবনায়, প্রধানমন্ত্রীর উচিত বোনের স্বার্থ কিংবা তার মুখ রক্ষা করার চিন্তা থেকে বের হয়ে এসে দ্রুত এই ব্যর্থ ও অলস যোগাযোগ মন্ত্রীকে অব্যাহতি দিয়ে একজন অভিজ্ঞ ও কর্মঠ ব্যক্তিকে এই পদে আসীন করা। তা না হলে আগামী নির্বাচনের ফলাফল এই মহাসড়কগুলোর মতোই হয়ে যেতে পারে।